Okirat száma: 1/2-5/2020.

Megszüntető okirat

**Az államháztartásról szóló 2011. évi CXCV. törvény 11. § (7) bekezdése alapján a Gyöngyösi Polgármesteri Hivatal megszüntető okiratát a következők szerint adom ki:**

1. **A megszűnő költségvetési szerv
megnevezése, székhelye, törzskönyvi azonosító száma**
	1. A megszűnő költségvetési szerv megnevezése: Gyöngyösi Polgármesteri Hivatal
	2. A megszűnő költségvetési szerv székhelye: 3200 Gyöngyös, Fő tér 13.
	3. A megszűnő költségvetési szerv törzskönyvi azonosító száma: 380052
	4. A megszűnő költségvetési szerv adószáma: 15380054210
2. **A költségvetési szerv megszüntetésének körülményei**
	1. A költségvetési szerv megszűnésének dátuma: 2020. január 3.
	2. A költségvetési szerv megszüntetéséről döntést hozó szerv
		1. megnevezése: Gyöngyös Városi Önkormányzat
		2. székhelye: 3200 Gyöngyös, Fő tér 13.
	3. A költségvetési szerv megszüntetésének módja: Az államháztartásról szóló 2011. évi CXCV. törvény 11. § (2) bekezdés alapján általános jogutódlással - a költségvetési szerv megszüntetésével egyidejűleg új költségvetési szerv alapításával - történő megszüntetés.
	4. A költségvetési szerv megszüntetésének oka: A helyi önkormányzatokról szóló 2011. évi CLXXXIX. törvény 85. § (3a) bekezdésében és a Heves Megyei Kormányhivatal Kormánymegbízottjának HE/TFO/00001-3/2020. sz. határozatában foglaltaknak megfelelően Gyöngyös Városi Önkormányzat és Pálosvörösmart Községi Önkormányzat - 2020. január 4. napjától hatályos - megállapodást kötött közös önkormányzati hivatal létrehozásáról.
	5. A jogutód költségvetési szerv

|  |  |  |
| --- | --- | --- |
|  | megnevezése | székhelye |
| 1 | Gyöngyösi Közös Önkormányzati Hivatal | 3200 Gyöngyös, Fő tér 13. |

* 1. A megszűnő költségvetési szerv által ellátott közfeladat(ok) jövőbeni ellátásának módja: A megszűnő Gyöngyösi Polgármesteri Hivatal által ellátott közfeladatokat 2020. január 4. napjától a jogutód Gyöngyösi Közös Önkormányzati Hivatal látja el.
1. **A költségvetési szerv megszüntetésével összefüggő átmeneti rendelkezések**
	1. A kötelezettségvállalás rendje
		1. A megszűnő költségvetési szerv által vállalható kötelezettségek köre és mértéke: A megszűnő költségvetési szerv vezetője - a költségvetési szerv megszűnésének időpontjáig - a Gyöngyös Városi Önkormányzat 2019. évi költségvetéséről szóló 4/2019. (III.1.) önkormányzati rendelet alapján - a Gyöngyösi Polgármesteri Hivatal elemi költségvetésében meghatározott kiadási előirányzat időarányos részéig vállalhat kötelezettséget.
		2. A megszűnő költségvetési szerv általi kötelezettségvállalások határideje: 2020. január 3.
	2. Jogutódlással és feladatátadással összefüggő egyéb intézkedések:
* A megszűnő Gyöngyösi Polgármesteri Hivatalnál közszolgálati jogviszonyban álló 112 fő, a Munka törvénykönyvéről szóló 2012. évi I. törvény hatálya alá tartozó 17 fő, továbbá 5 fő megváltozott munkaképességű – munkajogi jogutódlással történő továbbfoglalkoztatása – a Gyöngyösi Közös Önkormányzati Hivatalban biztosított.
* A megszűnő Gyöngyösi Polgármesteri Hivatal által használt, - Gyöngyös Városi Önkormányzat tulajdonát képező - ingatlan és ingó vagyontárgyak továbbra is az önkormányzat tulajdonát képezik, és azok használata – a Gyöngyösi Járási Hivatal részére átadott ingatlan és ingó eszközök kivételével – biztosított a jogutód szerv részére, és a jogutód szerv által végzett közfeladatok ellátását szolgálja.
* A megszűnő Gyöngyösi Polgármesteri Hivatal tulajdonát képező ingó vagyon a jogutód szerv tulajdonába kerül és az általa végzett közfeladatok ellátását szolgálja.

Kelt: Gyöngyös, 2020. január 9.

P.H.

**Hiesz György polgármester**